polyglot-tagger/wikipedia-language-snippets-filtered huggingface dataset:
పెసరమిల్లిలో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉంది. లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం, ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉన్నాయి.
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. వాణిజ్య బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. ఏటీఎమ్, సహకార బ్యాంకు గ్రామం నుండి 5 నుండి 10 కి.మీ. దూరంలో ఉన్నాయి. వారం వారం సంత, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి. ప్రైవేటు బస్సు సౌకర్యం, రైల్వే స్టేషన్ మొదలైనవి గ్రామానికి 5 కి.మీ. లోపు దూరంలో ఉన్నాయి.
ప్రధాన జిల్లా రహదారి గ్రామం గుండా పోతోంది. రాష్ట్ర రహదారి, జిల్లా రహదారి గ్రామం నుండి 5 కి.మీ. లోపు దూరంలో ఉన్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది. గ్రామంలో కంకర రోడ్లు ఉన్నాయి.
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది. తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
నటి ముంతాజ్ తో ఎనిమిది చిత్రాలలో ఖన్నా నటించారు. ఇరుగు-పొరుగు కావటం మూలాన వారిరువురి మధ్య మంచి సామ్యం ఉండేది. ఈ జంట నటన పండటానికి ఈ సామ్యం కూడా ఒక కారణమే. ఖన్నా వివాహం తర్వాత తను కూడా మయూర్ మధ్వానీ అను కోటీశ్వరుడిని పెళ్ళి చేసుకోవాలనుకున్న ముంతాజ్, అప్పటికి ఖన్నాతో ఆప్ కీ కసమ్, రోటీ, ప్రేమ్ కహానీ లలో నటిస్తోంది. ఈ చిత్రాలు పూర్తి చేసిన తర్వాతే తను వివాహం చేసుకొన్నది. ముంతాజ్ చిత్రాల నుండి నిష్క్రమించిన తర్వాత ఖన్నాలో ఆమె లేని వెలితి కనబర్చారు. తన అభిమానుల గురించి ముంతాజ్ ఖన్నాని ఆట పట్టించేదనీ మద్రాసులో తను దిగిన హోటల్ వద్ద 600 అమ్మాయిలు ఖన్నాని చూడటానికి క్యూ కట్టేవారనీ, ఖన్నాతో బాటు తనకీ కొంత గుర్తింపు వచ్చేదనీ, తనని కూడా ఆటోగ్రాఫ్ అడిగేవారనీ, ఖన్నా తన అనుచరులతో చాలా కలివిడిగా ఉంటూ పార్టీలు ఎక్కువగా హాజరయ్యేవాడనీ ముంతాజ్ ఒకానొక ముఖాముఖిలో చెప్పినది.
రాజేశ్ ఖన్నా హిందీ సినిమా నటుడు, నిర్మాత, రాజకీయ వేత్త. భారతీయ సినిమా మొదటి సూపర్ స్టార్ గా వ్యవహరింపబడే ఈయన 163 చిత్రాలలో నటించారు. 1970 నుండి తను సోలోగా నటించిన చిత్రాలు వరుసగా 15 విజయవంతం కావటంతో ఈయనకు ఈ పేరు సార్థకమైనది. ఇంతవరకూ ఈ రికార్డుని ఎవరూ బద్దలకొట్టలేక పోయారు. మార్చి 1973 లో డింపుల్ కపాడియాతో వివాహం జరిగింది. డింపుల్ తొలిచిత్రం బాబీ విడుదలకి ఆరు నెలల ముందు ఈ వివాహం జరిగింది. డింపుల్ కూడా ఖన్నా అభిమాని కావటం యాదృచ్ఛికం. అయితే 1984 లో వీరిద్దరూ విడిపోయారు. వీరి పెద్ద కుమార్తె ట్వింకిల్ ఖన్నా, నటుడు అక్షయ్ కుమార్ ని వివాహమాడినది. చిన్న కుమార్తె రింకే ఖన్నా కూడా లండన్ లోని ఒక వ్యాపారవేత్తని వివాహమాడినది.
1942 డిసెంబరు 29న్ జన్మించిన జతిన్ అరోరా, 1940 లో తన స్వంత తండ్రి అప్పటికీ భారతదేశంగానే ఉన్న పాకిస్థాన్ నుండి అమృత్ సర్ కి రావటంతో చున్నీలాల్ ఖన్నా-లీలావతీ ఖన్నా దంపతులచే దత్తత తీసుకొని పెంచబడ్డాడు. రవి కపూర్ తో బొంబాయి లోని సెయింట్ సెబాస్టియన్ గోవన్ హై స్కూలులో విద్యాభ్యాసం సాగించాడు. ఈ ఇద్దరి స్నేహితుల తల్లులు కూడా స్నేహితురాళ్ళే. నాటక రంగం పైన ఆసక్తి గల ఖన్నా పాఠశాల, కళాశాల స్థాయిల్లో తన ప్రదర్శనలకు గాను చాలా బహుమతులనందుకొన్నాడు. చిత్రసీమలో అడుగుపెట్టే తన నిర్ణయాన్ని తెలుసుకొన్న పెంపుడు తండ్రి రాజేశ్ ఖన్నాగా పేరు మార్చాడు. తనని అందరూ కాకా అని వ్యవహరించేవారు.
1978 తర్వాత ఖన్నా అమర్ దీప్, ఫిర్ వహీ రాత్, బందిష్, థోడీ సీ బేవఫాయి, దర్ద్, [ కుద్రత్, ధన్ వాన్, అశాంతి, అవతార్, అగర్ తుం న హోతే, సౌతేన్, జాంవర్, ఆశా జ్యోతి, ఆవాజ్, నయా కదమ్, హం దోనో, బాబు, ఆజ్ కా ఎం ఎల్ ఏ, రాం అవతార్, శత్రు, ఇంసాఫ్ మై కరూంగా, అనోఖా రిష్తా, నజరానా, అంగారే, అధికార్, అమృత్, అవం లతో మళ్ళీ విజయదుందుభి మోగించాడు. భారతీరాజా 1978లో తను దర్శకత్వం వహించిన ఎర్ర గులాబీలు హిందీలో ఖన్నా హీరోగా చేయించారు. అయితే దక్షిణాదిలో ఈ చిత్ర కథానాయకుడు కమల్ హాసన్కి ఉత్తమ నటుడిగా ఫిలిం ఫేర్ పురస్కారం పొందినా, సగటు హిందీ ప్రేక్షకుడు ఖన్నాని మానసిక రోగిగా చూడలేకపోయాడు.
70వ దశకానికి ఖన్నా నటి, ఫ్యాషన్ డిజైనర్ అయిన అంజు మహేంద్రుని ప్రేమించాడు. వారి మధ్య సంబంధం ఏడేళ్ళు నడిచింది. విడిపోయిన పదిహేడేళ్ళూ వారి మధ్య మాటలు లేవు అని మహేంద్రు అంటుంది. తర్వాత డింపుల్ ని చేసుకొన్న ఖన్నా షూటింగుల కారణంగా ఇంటి పట్టునే ఉండలేక పోవటం, డింపుల్ కి నటించాలనే ఉద్దేశం ఉండటం వలన 1984 లో వారు విడిగా జీవించడం మొదలుపెట్టినా, విడాకులు మాత్రం తీసుకోలేదు. 80వ దశకంలో టీనా మునింతో మొదలైన సంబంధం ఆమె చిత్రసీమలో ఉన్నన్ని రోజులూ నడిచింది. తన మరణానికి కొన్ని వారాల ముందు రాసిన వీలునామాలో తన ఆస్తులు మొత్తం కూతుళ్ళిరువురికీ పంచారు.
ఖన్నా చిత్రాలలో నటించినంత కాలం సంగీతం అత్యంత ప్రముఖంగా ఉండేది. అతని చాలా చిత్రాలకు ఎస్.డి.బర్మన్, ఆర్.డి.బర్మన్, లక్ష్మీకాంత్ - ప్యారేలాల్లు బాణీలు కట్టారు. ఖన్నా-కిషోర్-ఆర్ డి త్రయం కటీ పతంగ్, అమర్ ప్రేం, షెహ్జాదా, అప్నా దేశ్, మేరే జీవన్ సాథీ, ఆప్ కీ కసం, అజ్నబీ, నమక్ హరామ్, మహా చోర్, కర్మ్, ఫిర్ వహీ రాత్, ఆంచల్, కుద్రత్, అశాంతి, అగర్ తుం న హోతే, ఆవాజ్, హం దోనో, అలగ్ అలగ్ వంటి ఎన్నో విజయవంతమైన చిత్రాలని చేసింది.
1976 నుండి 1978 వరకూ ఖన్నా నటించిన చిత్రాలలో నాలుగు చిత్రాలు విజయవంతం కాగా తొమ్మిది నిరాశ పరచాయి. ప్రేమకథలు, సాంఘిక చిత్రాల నుండి యాక్షన్ భరిత చిత్రాలకు మొగ్గు పెరగటంతో ఖన్నాకి ఆదరణ ఒకింత తగ్గింది. ఎమర్జెంసీ విధించబడటంతో కథానాయకులు వ్యవస్థని ఎదిరించడం ప్రేక్షకులు కోరుకొనేవారు. ఈ సమయంలో ఖన్నాకి చెప్పుకోదగ్గ విజయాలంటే మహా చోర్, అనురోధ్, కర్మ్.
గురు దత్, మీనా కుమారి, గీతా బాలి తన అభిమాన నటులుగా ఖన్నా ఒక ఇంటర్వ్యూలో పేర్కొన్నాడు. దిలీప్ కుమార్లోని దీక్షాదక్షత, తీవ్రతలు, రాజ్ కపూర్ లోని చాతుర్యత, దేవానంద్ శైలి, షమ్మీ కపూర్ శృతి తన ప్రేరణలు అని తెలిపాడు.
వరంగల్, తెలంగాణ రాష్ట్రం వరంగల్ జిల్లా లోని ఒక నగరం. ఇది రాష్ట్ర రాజధాని హైదరాబాదుకు ఉత్తర దిశలో 157 కి.మీ. దూరంలో ఉంది. వరంగల్ తెలంగాణ రాష్ట్రంలో రెండో అతిపెద్ద నగరం. 2014 2008 జనవరిన మహా నగరంగా మారింది. వరంగల్ కి మరోపేరు ఓరుగల్లు. ఇది 2011 భారత జనాభా లెక్కల ప్రకారం 830,281 జనాభాతో తెలంగాణలో రెండవ అతిపెద్ద నగరంగా ఉంది. ఈ నగరం విస్తీర్ణంలో ఉంది. 1163లో స్థాపించబడిన కాకతీయ సామ్రాజ్యానికి వరంగల్ రాజధానిగా ఉండేది. కాకతీయులు నిర్మించిన స్మారక కట్టడాల్లో కోటలు, సరస్సులు, దేవాలయాలు, రాతి ద్వారాలు ప్రస్తుతం నగరం ప్రసిద్ధ పర్యాటక ఆకర్షణగా మారడానికి దోహదపడ్డాయి. వరంగల్ లో కాకతీయులు నిర్మించిన కాకతీయ కళా తోరణం అధికారికంగా తెలంగాణ రాష్ట్ర ప్రభుత్వం తెలంగాణ చిహ్నంలో చేర్చబడింది. తెలంగాణ సాంస్కృతిక రాజధానిగా కూడా వరంగల్ కు స్థానం కలిపించబడింది.
గణపతి దేవా పాలనలో రాజధాని హన్మకొండ నుండి వరంగల్‌కు మార్చబడింది. ఆకట్టుకునే కోట, నాలుగు భారీ రాతి ద్వారాలు, శివుడికి అంకితం చేసిన స్వయంభూ ఆలయం, రామప్ప సరస్సు సమీపంలో ఉన్న రామప్ప ఆలయం వంటి అనేక స్మారక చిహ్నాలను కాకతీయులు వదిలేసారు. కాకతీయులు సాంస్కృతిక, పరిపాలనా వ్యత్యాసాన్ని మార్కో పోలో పేర్కొన్నారు. ప్రతాపరుద్ర ఓటమి తరువాత, ముసునూరి నాయకులు 72 నాయక అధిపతులను ఏకం చేసి, ఢిల్లీ సుల్తానేట్ నుండి వరంగల్ ను స్వాధీనం చేసుకుని యాభై సంవత్సరాలు పాలించారు.
కాకతీయుల పాలనలో వరంగల్ ఒక 'ఒకే రాతి' వరంగల్ కోటలో భారీ గ్రానైట్ బౌల్డర్ సూచిస్తూ ఓరుగల్లు, ఏకశిలా నగరం లేదా ఒంటికొండ వంటి వివిధ పేర్లతో పిలువబడింది. 1323లో కాకతీయ రాజవంశం ఢిల్లీ సుల్తానేట్ చేతిలో ఓడిపోయినప్పుడు, పాలకుడు జునా ఖాన్ నగరాన్ని జయించి సుల్తాన్‌పూర్‌గా పేరు మార్చాడు. తర్వాత ముసునూరి నాయకులు సా.శ.1336లో వరంగల్‌ను తిరిగి స్వాధీనం చేసుకుని దానికి మళ్ళీ ఓరుగల్లు అని పేరు పెట్టారు.
వరంగల్ కాకతీయ రాజవంశీకుల పురాతన రాజధాని. దీనిని బీటా రాజా , ప్రోలా రాజా , బీటా రాజా , ప్రోలా రాజా , రుద్రదేవ, మహాదేవ, గణపతిదేవ, ప్రతాపురుద్ర, రాణి రుద్రమ దేవి వంటి వారు పరిపాలించారు. బీటా రాజా కాకతీయ రాజవంశం స్థాపకుడు, 30 సంవత్సరాలు రాజ్యాన్ని పరిపాలించాడు. అతని తరువాత అతని కుమారుడు ప్రోలా రాజా తన రాజధానిని హన్మకొండకు మార్చాడు.
వరంగల్లులోని పోతన విజ్ఞాన పీఠంలో బమ్మెర పోతన పేరుమీద బమ్మెర పోతన డిజిటల్ మ్యూజియం ఉంది. మహాకవి బమ్మెర పోతన తాళపత్ర గ్రంథాలను ఆధునిక సాంకేతికతతో డిజిటలైజ్‌ చేసి, భావితరాలకు అందించడానికి తెలంగాణ ప్రభుత్వం, కాకతీయ పట్టణాభివృద్ధి సంస్థ ఆధ్వర్యంలో రెండు కోట్ల రూపాయలతో ఈ మ్యూజియాన్ని ఏర్పాటుచేసింది.
భారత ప్రభుత్వం హెరిటేజ్ సిటీ డెవలప్‌మెంట్ అండ్ ఆగ్మెంటేషన్ యోజన పథకానికి ఎంపిక చేసిన దేశంలోని పదకొండు నగరాల్లో వరంగల్ ఒకటి. వరంగల్ స్మార్ట్ సిటీస్ మిషన్ కింద పట్టణ మౌలిక సదుపాయాలు, పారిశ్రామిక అవకాశాలను మెరుగుపరచడానికి అదనపు పెట్టుబడులకు అర్హత సాధించే "ఫాస్ట్ ట్రాక్ పోటీ"లో స్మార్ట్ సిటీగా ఎంపిక చేయబడింది.
మూడు పట్టణ నగరాలు కాజీపేట, హన్మకొండ, వరంగల్లు కలిసి వరంగల్ ట్రై-సిటీ అని పిలుస్తారు. మూడు నగరాలు 163వ జాతీయ రహదారికి కలుపబడ్డాయి. ప్రధాన స్టేషన్లు కాజీపేట జంక్షన్ రైల్వే స్టేషన్, వరంగల్ రైల్వే స్టేషన్.
ఆరోగ్య సంరక్షణ కోసం నగరంలో ఆసుపత్రులు ఉన్నాయి. వాటిల్లో మహాత్మా గాంధీ మెమోరియల్ హాస్పిటల్ నగరంలోని అతిపెద్ద ఆసుపత్రి. ఇది ఆదిలాబాద్, ఖమ్మం, కరీంనగర్ నుండి రోగులకు సేవలు అందిస్తోంది.
మార్చి-జూన్ నెలల మధ్యలో తెల్ల ఆరె చెట్లు పువ్వులు పూస్తాయి. ఈ చెట్ల పూలు చాలా చిన్నవి. కేవలం 1 సెం.మీ. పొడవు మించి పెరగవు. ఈ పూలు 5-10 సెం.మీ. పొడవైన గుచ్చాలుగా పూస్తాయి. ఈ పుష్ప గుచ్చ విన్యాసం రెస్ మోసా అనే రకానికి చెంది వుండటంతో ఈ చెట్టు జాతికి రెస్ మోసా అనే పేరు వచ్చింది. ఈ పూల యొక్క ఆకర్షక పత్రావళి 5 తెల్లని పూరేకులు కలిగివుంటుంది. తెల్లగా వుండే ఈ పూలు సువాసనాభరితంగా వున్నప్పటికీ వీటి రంగులో ఏవిధమైన ప్రత్యేకత కనిపించదు. ఇవి ద్విలింగ పుష్పాలు
ఈ చెట్టును బీడీ ఆకు చెట్టు , బర్మీస్ సిల్క్ ఆర్కిడ్ అనే పేర్లుతో పిలుస్తారు. తెలుగులో తెల్ల అరె చెట్టు, అడవి యవిసె, మంచరె అని పిలవబడుతున్న ఈ చెట్టుకి భారతదేశంలో వివిధప్రాంతాలలో వివిధ స్థానిక పేర్లున్నాయి. తమిళంలో ఆత్తి , మరాఠీలో ఆప్ట , కొంకిణిలో ఆప్టో , కన్నడంలో ఆప్త , అరాలకడుమందార , మలయాళంలో ఆరంపాళి , హిందీలో , జింజేరి , బెంగాల్ లో బన్ రాజ్, ఒరియాలో కాంచన, పంజాబ్ లో కోసుంద్ర, సంస్కృతంలో యమలపత్రక అని వ్యవహరిస్తారు.
అడవులలో తెల్ల ఆరెచెట్లు సహజసిద్ధంగా పెరుగుతాయి. సూర్యరశ్మి ఎక్కువగా వున్నచోట బాగా పెరుగుతాయి. ఈ చెట్లకు సారవంతమైన నేల, తేమను నిలుపుకొనే నేలలు అనుకూలమైనవి. ముఖ్యంగా నీటిని అనుకూలమైన రీతిలో పీల్చుకొనే నేలలు శ్రేష్ఠమైనవి. అయితే ఈ చెట్లు తీవ్ర వర్షాభావ పరిస్థితులను కూడా తట్టుకోగలవు. ఉష్ణమండలానికి చెందినవి కావడంతో ఈ చెట్టు 48 డిగ్రీల మండుటెండను సైతం తట్టుకొని మనగలుగుతాయి. సారహీనమైన నేలలలోను, శిలామయమైన నేలలలోను కూడా ఇవి పెరుగుతాయి.
డిసెంబర్-జూన్ నెలల మధ్యలో ఈ చెట్లకు కాయలు కాస్తాయి. కాయలు ముదిరేవరకూ అనేక నెలలపాటు చెట్ల పైనే వుంటాయి. చెట్టు కాయలు పొడవుగా, కొద్దిగా వంపుతేలి కొమ్మలనుండి వ్రేలాడుతూ వుంటాయి. సుమారు 8-15 సెం.మీ. పొడవు, 2 సెం.మీ. వెడల్పు కలిగివున్న ఈ కాయలు గట్టిగా ఉబ్బి వుంటాయి. ప్రతీ కాయలోను సుమారుగా 10-15 గింజలు వుంటాయి. పరిపక్వం అయిన కాయ రంగు ఆకుపచ్చరంగు నుండి ముదురు గోధుమ రంగులోకి మారుతుంది. బాగా సంపీడనానికి లోనైనపుడు ఆ ముదురు కాయలు పగిలి, దానిలోని గింజలు రాలి నేలపై పడతాయి.
ఫాబేసి కుటుంబంలోని బాహినియా ప్రజాతి కి చెందిన పుష్పించే మొక్క. దీని శాస్త్రీయ నామం బాహీనియా రెస్ మోసా . భారతదేశంలో బీడీ ఆకు చెట్టుగా పిలవబడే ఈ చెట్టు సుమారు 10 మీటర్ల ఎత్తు వరకూ పెరుగుతుంది. పుష్పించే పొద రకానికి చెందిన ఈ చెట్టు అరుదైన ఔషద గుణాలను కలిగివుంది. ఉష్ణమండల, ఉప ఉష్ణమండల శీతోష్ణస్థితిలో పెరిగే ఈ చెట్టు ఆకురాల్చు తరగతికి చెందినది.
భారతదేశానికి సంబందించినంతవరకూ ఉష్ణమండలంలోను, ఉప ఉష్ణమండలంలోను ఈ చెట్లు కనిపిస్తాయి. భారతదేశంలోని ఆకురాల్చు అడవులలో ఈ తెల్ల ఆరెచెట్లు కొండదిగువ ప్రాంతాలనుండి 1000 మీటర్ల ఎత్తు వరకూ కనిపిస్తాయి. ముఖ్యంగా ఈ చెట్లు పంజాబ్, ఉత్తరప్రదేశ్, పశ్చిమ బెంగాల్, బిహార్, ఝార్ఖండ్, మధ్య భారత దేశం, మహారాష్ట్ర, తమిళనాడు, కర్నాటక రాష్ట్రాలలో విస్తరించి వున్నాయి.
రెండు తమ్మెల ఆకులు ఈ చెట్టు యొక్క ప్రత్యేకత. ఈ చెట్ల ఆకు రెండేసి ఆకులు అతుకొన్నట్లు పోలి వుంటుంది. అనగా ఒకే మొదలు నుండి రెండు తమ్మెలు బయలుదేరే ఈ ఆకు జంటాకు వలె కనిపిస్తూ విలక్షణంగా వుంటుంది. ఇలా రెండు మొనలతో సగం నుండి విడివడి, రెండు భాగాలుగా చీలి కలుసుకొన్నట్లుగా వున్నఈ ఆకులు ఆకారంలో ఒంటె గిట్టను పోలి వుంటాయి.
ఈ చెట్టు శాస్త్రీయ నామం బాహీనియా రెస్ మోసా. గాస్పర్డ్ బాహిన్ , అతని సోదరుడు జీన్ బాహిన్ అనే ఇద్దరు ప్రసిద్ధ స్విస్ వృక్షశాస్త్రజ్ఞుల గౌరవార్ధం బాహినియా అనే పేరు వచ్చింది. రెస్ మోసా అనేది ఈ చెట్టు కలిగివున్న పుష్ప గుచ్చ విన్యాసం బట్టి వచ్చింది.
ఈ చెట్టు ఆకులు పొడవు కన్నా వెడల్పు ఎక్కువగా వుంటాయి. సాధారణంగా ఆకు పొడవు 6-8 సెం.మీ. వుంటే వెడల్పు మాత్రం 7-9 సెం.మీ వుంటుంది. 9 నుండి 11 దాకా గట్టి ఈనెలు తొడిమ నుంచి ఆకు చివరి భాగం వరకు ప్రాకి వుంటాయి. ఈ చెట్లు వేసవిలో ఆకులను రాలుస్తాయి.
భౌగోళికంగా ఉష్ణమండలంలోని ఆగ్నేయాసియా ఆవాస ప్రాంతానికి చెందిన ఈ చెట్లు ప్రధానంగా ఇండో-మలయా ద్వీపకల్ప ప్రాంతంలో విస్తరించి వున్నాయి. ఈ చెట్లు విస్తరించిన ఉష్ణమండల, ఉప ఉష్ణమండల ప్రాంతాలు.
ఈ చెట్టు కాండం పొట్టిగాను, గరుకుగాను వుంటుంది. బూడిద-గోధుమ రంగుతోను మందంగాను వున్న దీని ముదురు బెరడు లోతైన పగుళ్ళును కలిగి వుండటమే కాక చాలా గరుకుగా వుంటుంది.
భౌతిక శాస్త్రం ప్రకారం ఇలా కారణం లేకుండా పుట్టేవి అనేకం ఉన్నాయి. గుళిక సిధ్ధాంతం ప్రకారం శూన్యం నుంచీ ఎలక్ట్రాలు ఏ కారణం లేకుండానే పుట్టి మళ్ళీ అంతరిస్తాయి. దీనినే శూన్యత ఒడిదుడుకులు అంటారు. ఇది సాయి బాబా శూన్యం నుంచీ విభూతి పుట్టించటం లాంటిది. కానీ, ఈ రెండూ ఒకటి కాదు. శాస్త్రం ప్రయోగాల ద్వారా ధ్రువీకరించిన విషయమే శాస్త్ర నియమమౌతుంది . శాస్త్రం, శూన్యంలోంచీ ఎలక్ట్రాన్లు పుట్టటాన్ని ధ్రువీకరించి దాన్ని ఒక నియమంగా ఏర్పరిచింది కనుక, అది శాస్త్రీయమే. సాయి బాబా ఏ శక్తి లేకుండా ప్రయోగశాలలో విభూతి పుట్టించినట్లైతే, శాస్త్రం ఒక సాయి బాబా నియమాన్ని కూడా ప్రతిపాదించేదేమో!
ఇంకొక విషయం. విశ్వానికి “బయట” అనేది లేదు. “బయట” ఉండాలంటే స్థలం ఉండాలి. కానీ, స్థలం అంతా విశ్వంతో పాటు పుట్టి విశ్వం లోనే ఉంది. మరి విశ్వం ఎక్కడికి వ్యాకోచిస్తూంది?
“బయట” లేని విశ్వాన్ని ఊహించుకోవటంలో కొన్ని పరిమితులున్నాయి. ఒక బుట్టలో ఐదు మామిడి పళ్ళున్నాయి అనుకొందాం. ఆ ఐదు పళ్ళనూ బయటికి తీస్తే బుట్టలో ఏముందీ అంటే, ‘శూన్యం ఉంది’ అని చెప్పవచ్చు. కానీ విశ్వం “బయట” స్థలం కూడా లేదు. స్థలం లేని స్థితిని ఊహించుకోవటం మనకు చేతకాదు. ఎందుకంటే, మన రోజువారీ జీవితంలో మనం అలాంటి స్థితిని చూసి ఉండం. అనంతం కాని కాలాన్ని ఊహించుకోలేకపోవటం కూడా ఈ కారణం వలననే!
మనం విశ్వానికి మొదలు వెతకటం కూడా ఇదే కోవలోకి వస్తుంది. మన జీవితంలో అన్ని విషయాలకీ మొదలూ చివరా ఉంటాయి. కాబట్టీ, మనం విశ్వానికి కూడా మొదలును వెతుకుతాం. కాకపొతే, విశ్వానికి మొదలు ఉంది. కానీ కాలంలో ఈ మొదలు దాటి ముందుకు పోతే మళ్ళీ తరువాతి కాలం వస్తుంది.
కారణం లేకుండానే ఎలక్ట్రాన్లూ, విశ్వమూ మొదలైనవి పుట్టటాన్ని మనం ఇంకొక కొలత ప్రవేశ పెట్టటం ద్వారా కారణం పరిధిలోకి తీసుకొని రా వచ్చును.అయితే ఈ కొత్త కారణం మనం దైనందీన జీవితంలో చూసే కారణాలవంటిది కాదు. ఇది మన భౌతిక కాలంలో జరిగేది కాదు.అధిభౌతిక కాలంలో జరిగేది. సినిమా తెర మీది రెండు కొలతల బొమ్మలకు తెలివి ఉందనుకొందాం. తెరమీద మనం ఒక టార్చీ లైటు ఫోకస్ చేసినప్పుడు, తెరమీద బొమ్మలు ఆ టార్చి లైట్ వెలుగుకి కార్య కారణ నియమాన్ని ఆపాదిస్తే, ఆ వెలుగు ఏ కారణం లేకుండానే వచ్చినట్లు తేలుతుంది. ఎందుకంటే ఆ బొమ్మలు మూడవ కొలతలో ఉన్న మనలను కనిపెట్టలేవు కాబట్టీ. అలానే ఈ విశ్వ సృష్టి ఐదవ కొలత లోజరిగితే, అప్పుడు ఆ సృష్టి నాలుగు కొలత లలో ఉన్న మనకు, కారణం లేనిదిగా కనపడుతుంది. కానీ ఐదవ కొలత అనేది అధి-భౌతికం. దీనిని మన నాలుగు కొలత ల ప్రపంచం లోని విషయాల సహాయంతో నిరూపించటం కష్టం. దీనినే సైధ్ధాంతిక కల్పన అనవచ్చు. ఈ ఐదవ కొలత ఏ భౌతిక నియమాన్నీ ఉల్లంఘించ లేదు . కానీ ఈ ఐదవ కొలత మన ఊహ లోని ఒక విషయమే!
ఐతే దీనికీ, కేవలం ఊహా గానాలైన “భూమిని సృష్టించే రెక్కల దేవతలకీ, తాబేళ్ళకీ” తేడా గమనించవచ్చు. కాబట్టీ, విశ్వ జననానికి కారణం లేదన్నప్పుడు, దాని అర్ధం, మనం ఉన్న నాలుగు డైమన్షన్లలోనూ, విశ్వం పుట్టుకకి కారణం దొరకలేదనే!
దేవుడిని నమ్మే వారు. వీరు తమ ఇష్టమైనది నమ్మవచ్చు. కానీ వీరికి దేవుడి గురించిన ఎటువంటి ప్రత్యక్ష అనుభవాలూ ఉండవు. వీరు, భౌతిక నియమాలను లెక్కచేయకుండా దేవుడిని తమ ఇష్టమైనట్లు ఊహించుకొంటారు .ఈ ఊహలు వీరి మన్సులో మాత్రమే ఉంటాయి. బయట ఎక్కడా ఉండవు. ఉదాహరణకు రెక్కల దేవదూతలూ, సింహం తల కలిగిన పక్షి దేవుళ్ళూ వీరి ఊహల్లోనే ఉంటాయి.వీరిలో కొంతమంది తమ నమ్మకాన్ని బలపరుచుకోవటానికి తమకు తెలిసిన సైన్స్ ని ఒక వాదనగా ఉపయోగించుకొంటారు.
‘సంపూర్ణ సత్యం’ లేక ‘దేవుడు’ తమ ప్రత్యక్ష అనుభవం లోకి వచ్చాడనే వారు. వీరి అనుభవాలు సాధారణంగా ఆధ్యాత్మికమైనవి అయి ఉంటాయి. గొప్ప గొప్ప యోగులూ, ఋషులూ ఈ అనుభవాలను పొందినట్లు చెప్తారు. కానీ ఈ అనుభవాలు మానవ మేధ పరిధికి బయట జరిగి ఉంటాయి. మేధో పరంగా వీరి అనుభవాలను పరీక్షించటం కుదరదు.ఎందుకంటే అవి కాలానికి బయట జరిగిన అనిర్వచనీయమైన అనుభవాలు. మామూలు మనుషులకు ఈ అనుభవాలు “నిజమైనవా, కావా?” అని తేల్చుకోవటం కూడా కష్టం.ఈ అనుభవాలు ఐన ఇద్దరు మనుషులు కూడా, వాటి గురించి చర్చించుకొని, వారు “ఒకే విషయాన్ని అనుభవించారు”ని చెప్పటం కూడా సాధ్యం కాదు. ఎందుకంటే, ఇద్దరు మనుషులు చర్చించుకోవాలంటే మాటలు కావాలి. ఈ ఆధ్యాత్మిక అనుభవాలు సాధారణం గా మాటలకు అందనివై ఉంటాయి.
ఇక మూడో రకం మేధోపరం గా సృష్టి గురించి పరిశోధించే వారు. వీరు చెప్పిన వాటిని పరీక్షించి నిగ్గుతేల్చవచ్చు. భౌతిక శాస్త్రవేత్తలు ఈ కోవలోని వారే!
వీరు కాలానికి ఆవల నున్న విషయాలను ప్రత్యక్షం గా అనుభవించలేక పోయినప్పటికినీ, ఆ విషయాలను మేధోపరంగా తమ సమీకరణాలతో అర్ధం చేసుకొని,వాటిని ఆ సమీకరణాలతో ప్రాతినిధ్యం వహింపచేస్తారు. వీరు చెప్పిన సిధ్ధాంతాలను భౌతిక ప్రపంచం లో నిరూపణకు పెట్టవచ్చు. వీరితో చిక్కల్లా వీరు పరిశోధించే విషయం భౌతిక పరిధి దాటిపోయినప్పుడు వస్తుంది. ఉదహరణకు “ఈ విశ్వం రక రకాల నియమాలతో, స్థల కాలాలతో ఇలా ఎందుకు ఏర్పడి ఉన్నది?” అనే ప్రశ్న భౌతికతకి ఆవల ఉంది. ఇది అధి భౌతికమైనది. ఈ ప్రశ్నకు భౌతిక నిరూపణలతో సమాధానం ఇవ్వటం సాధ్యపడక పోవచ్చు. అప్పుడు కొందరు శాస్త్రవేత్తలు “సైధ్ధాంతిక కల్పనల ” లోకి దిగుతారు. ఈ కల్పనలు అన్నీ నిజం కావు. ఏదో ఒక కల్పన మాత్రమే నిజమౌతుంది. అనంత విశ్వాలు ఉన్నాయి అనటమూ, అనంతమైన కొలత లు ఉన్నాయి అనటమూ, ఐదో కొలతలో ఈ సృష్టి జరిగింది అనటమూ ఇలాంటి కల్పనలే.అయితే వీరి కల్పనలన్నీ భౌతిక నియమాలకూ, భౌతిక దృగ్విషయాలకూ భిన్నంగా ఉండవు. ఇవి భౌతిక నియమాల ఆవల ఉంటాయి . వీరి కల్పనలు మనిషి బయట ఉన్న భౌతిక వస్తువు శోధనలో, భౌతికత పరిధిని దాటి, అధి-భౌతిక విషయాలలోకి వెళ్ళటం వలన వచ్చినవి.
శాస్త్రవేత్తలకున్న ఇంకొక పరిమితి, విశ్వ చరిత్రని శోధించి విశ్వం గురించిన నియమాలను మాత్రమే వారు కనుగొన గలరు. “ఆ నియమాలతో కూడిన విశ్వం ఎందుకు ఆవిర్భవించింది” అనేది వారి పరిధిలో లేని విషయం.యోగులకు ఉన్నట్లుగా శాస్త్రవేత్తలకు అధి-భౌతిక విషయాల గురించిన ఇంద్రియానుభవం ఉండదు.
ఇక పోతే సృష్టికి కారణం లేదనే వాదనకి మూలం ఐన్-స్టీన్ మహాశయుడు ప్రతిపాదించిన సాపేక్ష సిధ్ధాంతంలో ఉంది. ఈ సిధ్ధాంతం ప్రకారం సమయం సాపేక్షమే!
విశ్వం మొత్తానికి ”భారతీయ ప్రామాణిక సమయం ” లా ఒకే సమయం లేదు. భూమిని ఆధారం గా తీసుకొంటే మిగిలిన ఖగోళ వస్తువుల మీద కాలం నెమ్మదిగానో, వేగంగానో, ( భూమితో ఆయా ఖగోళ వస్తువుల సాపేక్ష వేగాన్ని బట్టీ, ఆయా వస్తువుల గురుత్వాకత్షణను బట్టీ) ఉంటుంది. సాపేక్ష సిధ్ధాంతాన్ని సూర్యగ్రహణం సమయంలో స్థల-కాలం వంపు తిరిగింది అని తెలుసుకోవటం ద్వారా నిరూపించారు. కాబట్టీ కాలం నెమ్మది గానూ, వేగంగానూ నడవటం పై సందేహాలు అవసరం లేదు. “ఈ విశ్వంలో అనేక కాల ప్రవాహాలు ఉండటం” పై కూడా సందేహాలు అనవసరం.
స్థల-కాలం అనేది విశ్వంతో పాటు పుట్టి ఉబ్బుతోంది. స్థల-కాలం వంపుతిరిగి, భూమి ఉపరితలంలా తన పైకి తాను ముడుచుకొని పోయి ఉన్నదని ఐన్-స్టీను ఉవాచ. గోళాకార ఉపరితలం లా ఉన్న కాలానికి “మొదలు” ఎలా ఉంటుంది?
ఉత్తర ధ్రువం తరువాత కూడా భూమే ఉంటుంది. కాకపోతే ఈ సారి మన ప్రయాణం ఉత్తర ధ్రువానికి దక్షిణంగా సాగుతుంది. అలానే కాలం పరిమితమైనది. కాబట్టీ, విశ్వం కాలంలో పుట్టలేదు. కాలంలో పుట్టని దానికి కారణం ఉండదు. ఎందుకంటే కార్య కారణ సంబంధాలు కాలంలోనే జరుగుతాయి.
మేడపాడులో సబ్ పోస్టాఫీసు సౌకర్యం ఉంది. పోస్టాఫీసు సౌకర్యం గ్రామానికి 5 కి.మీ. లోపు దూరంలో ఉంది. పోస్ట్ అండ్ టెలిగ్రాఫ్ ఆఫీసు గ్రామానికి 5 నుండి 10 కి.మీ. దూరంలో ఉంది.లాండ్ లైన్ టెలిఫోన్, పబ్లిక్ ఫోన్ ఆఫీసు, మొబైల్ ఫోన్ మొదలైన సౌకర్యాలు ఉన్నాయి. ఇంటర్నెట్ కెఫె / సామాన్య సేవా కేంద్రం గ్రామానికి 5 కి.మీ. లోపు దూరంలో ఉంది. ప్రైవేటు కొరియర్ గ్రామానికి 5 నుండి 10 కి.మీ. దూరంలో ఉంది.గ్రామానికి సమీప ప్రాంతాల నుండి ప్రభుత్వ రవాణా సంస్థ బస్సులు తిరుగుతున్నాయి. సమీప గ్రామాల నుండి ఆటో సౌకర్యం కూడా ఉంది. వ్యవసాయం కొరకు వాడేందుకు గ్రామంలో ట్రాక్టర్లున్నాయి.రైల్వే స్టేషన్ గ్రామానికి 5 కి.మీ. లోపు దూరంలో ఉంది. ప్రైవేటు బస్సు సౌకర్యం గ్రామానికి 5 నుండి 10 కి.మీ. దూరంలో ఉంది.రాష్ట్ర రహదారి, ప్రధాన జిల్లా రహదారి, జిల్లా రహదారి గ్రామం గుండా పోతున్నాయి. జాతీయ రహదారి గ్రామం నుండి 10 కి.మీ.కి పైబడిన దూరంలో ఉంది.గ్రామంలో తారు రోడ్లు, కంకర రోడ్లు ఉన్నాయి.
మేడపాడులో ఉన్న ఒక ప్రాథమిక ఆరోగ్య ఉప కేంద్రంలో డాక్టర్లు లేరు. ఒకరు పారామెడికల్ సిబ్బంది ఉన్నారు.సమీప సామాజిక ఆరోగ్య కేంద్రం, ప్రాథమిక ఆరోగ్య కేంద్రం, మాతా శిశు సంరక్షణ కేంద్రం గ్రామం నుండి 5 నుండి 10 కి.మీ. దూరంలో ఉన్నాయి. డిస్పెన్సరీ, పశు వైద్యశాల, సంచార వైద్య శాల గ్రామం నుండి 5 నుండి 10 కి.మీ. దూరంలో ఉన్నాయి. టి. బి వైద్యశాల గ్రామం నుండి 10 కి.మీ. కంటే ఎక్కువ దూరంలో ఉంది. అలోపతి ఆసుపత్రి, ప్రత్యామ్నాయ ఔషధ ఆసుపత్రి, కుటుంబ సంక్షేమ కేంద్రం గ్రామం నుండి 10 కి.మీ. కంటే ఎక్కువ దూరంలో ఉన్నాయి.
గ్రామంలో ప్రభుత్వ ప్రాథమిక పాఠశాలలు రెండు ఉన్నాయి.బాలబడి, ప్రాథమికోన్నత పాఠశాల, మాధ్యమిక పాఠశాల‌లు ద్వారపూడిలో ఉన్నాయి.సమీప జూనియర్ కళాశాల, ప్రభుత్వ ఆర్ట్స్ / సైన్స్ డిగ్రీ కళాశాల అనపర్తిలోను, ఇంజనీరింగ్ కళాశాల రాజమండ్రిలోనూ ఉన్నాయి. సమీప వైద్య కళాశాల రాజమండ్రిలోను, పాలీటెక్నిక్‌ అనపర్తిలోను, మేనేజిమెంటు కళాశాల రామచంద్రపురంలోనూ ఉన్నాయి.సమీప వృత్తి విద్యా శిక్షణ పాఠశాల మండపేటలోను, అనియత విద్యా కేంద్రం, దివ్యాంగుల ప్రత్యేక పాఠశాల‌లు రాజమండ్రిలోనూ ఉన్నాయి.
గ్రామంలో భూగర్భ మురుగునీటి వ్యవస్థ ఉంది. మురుగునీరు బహిరంగ కాలువల ద్వారా కూడా ప్రవహిస్తుంది. మురుగునీరు బహిరంగంగా, కచ్చా కాలువల ద్వారా కూడా ప్రవహిస్తుంది. మురుగునీటిని నేరుగా జలవనరుల్లోకి వదులుతున్నారు. గ్రామంలో సంపూర్ణ పారిశుధ్య పథకం అమలవుతోంది. సామాజిక మరుగుదొడ్డి సౌకర్యం లేదు. ఇంటింటికీ తిరిగి వ్యర్థాలను సేకరించే వ్యవస్థ లేదు. సామాజిక బయోగ్యాస్ ఉత్పాదక వ్యవస్థ లేదు.చెత్తను వీధుల పక్కనే పారబోస్తారు.
ఇది మండల కేంద్రమైన మండపేట నుండి 6 కి. మీ. దూరంలో ఉంది. రాజమండ్రి నుండికాకినాడ వేళ్ళు బస్సులలో, మండపేట, రామచంద్రపురం మీదుగా వెళ్ళుబస్సులు ఈ గ్రామంవద్దనున్న బ్రిడ్జిమీదుగా దారి మళ్ళి తాపేశ్వరం మీదుగా మండపేట వెళ్ళును.ఆలాగే సామర్లకోట నుండి రావులపాలెం వెళ్ళు బస్సులు అనపర్తి, ద్వారపూడి మీదుగా వచ్చి, ఇక్కడినుండి మండపేట మీదుగా రావులపాలెం వెళ్ళును.ఈ బ్రిడ్జిని ద్వారపూడి బ్రిడ్జి, మేడపాడు బ్రిడ్జి అనికూడా పిలుస్తారు.
గ్రామంలో స్వయం సహాయక బృందం, పౌర సరఫరాల కేంద్రం ఉన్నాయి. ఏటీఎమ్, వాణిజ్య బ్యాంకు, వ్యవసాయ పరపతి సంఘం గ్రామం నుండి 5 కి.మీ. లోపు దూరంలో ఉన్నాయి. వారం వారం సంత గ్రామం నుండి 5 కి.మీ. లోపు దూరంలో ఉంది.
సహకార బ్యాంకు గ్రామం నుండి 5 నుండి 10 కి.మీ. దూరంలో ఉంది. రోజువారీ మార్కెట్, వ్యవసాయ మార్కెటింగ్ సొసైటీ గ్రామం నుండి 5 నుండి 10 కి.మీ. దూరంలో ఉన్నాయి.
గ్రామంలో కుళాయిల ద్వారా రక్షిత మంచినీటి సరఫరా జరుగుతోంది. బావుల నీరు కూడా అందుబాటులో ఉంది.కాలువ/వాగు/నది ద్వారా, చెరువు ద్వారా కూడా గ్రామానికి తాగునీరు లభిస్తుంది.
చాలా వికీమీడియా ప్రాజెక్టులు ఇప్పటికీ, ఇతర ప్రాజెక్టులకు, భాషలకు అందుబాటులో ఉండని స్థానిక ఎక్కింపులను అనుమతిస్తున్నాయి. అయితే ప్రధానంగా, కామన్స్ కాపీహక్కుల విధానం ప్రకారం అనుమతించని వాటికి, స్థానిక ప్రాజెక్ట్ విధానాలు అనుమతించే సముచిత వినియోగం క్రింద ఎక్కించేందుకు ఈ పద్ధతిని వాడుతారు. సముచిత వినియోగం క్రింద, ఉచితం-కాని లైసెన్సులు, ఫైళ్ల వాణిజ్య వినియోగాన్ని పరిమితం చేసే లైసెన్సులు, వ్యుత్పన్న కృతులను అనుమతించని లైసెన్స్‌లు గల వాటిని ఎక్కింపులు చేసేందుకు వికీమీడియా కామన్స్ అనుమతించదు. అందువలన వికీమీడియా కామన్స్ ఎల్లప్పుడూ స్వేచ్ఛా లైసెన్సు పొందిన మీడియానే నిర్వహిస్తుంది. కాపీహక్కుల ఉల్లంఘించే ఫైళ్ళను తొలగిస్తుంది. క్రియేటివ్ కామన్స్ కృతికర్త గుర్తింపు ఇచ్చేటటువంటి, కృతికర్త గుర్తింపు ఇచ్చేటటువంటి / అదే విధంగా పంచుకొనగలిగే లైసెన్సులు, ఇతర ఉచిత కృతులు, ఉచిత సాఫ్ట్‌వేర్ లైసెన్స్‌లు, ప్రజోపయోగ పరిధి ఆమోదయోగ్యమైన లైసెన్సుల్లో ఉన్నాయి.
నాణ్యమైన రచనలను గుర్తించడానికి సైట్‌లో మూడు పద్ధతు లున్నాయి. ఒకటి " విశిష్ట చిత్రాలు". దీనికి నామినేట్ చేసిన ఫైళ్ళను ఇతర సభ్యులు అంగీకరిస్తూనో తిరస్కరిస్తూనో ఓటు వేస్తారు. ఈ ప్రక్రియ 2004 నవంబరులో మొదలైంది. " నాణ్యమైన చిత్రాలు " అనే మరొక ప్రక్రియ 2006 జూన్ లో మొదలైంది. "విశిష్ట చిత్రాలతో" పోలిస్తే ఇందులో సరళమైన నామినేషన్ ప్రక్రియ ఉంటుంది. "నాణ్యమైన చిత్రాలు" వికీమీడియా వాడుకరులు సృష్టించిన కృతులను మాత్రమే అంగీకరిస్తాయి. "విశిష్ట చిత్రాల"కు వీటితో పాటు నాసా వంటి బయటి పార్టీల కృతుల నామినేషన్లను కూడా స్వీకరిస్తారు. " విలువైన చిత్రాలు " అనే మూడవ మూల్యాంకన ప్రాజెక్టు 2008 జూన్ 1 న మొదలైంది. "వివిధ రకాలకు చెందిన అత్యంత విలువైన చిత్రీకరణ"లను గుర్తించే ఉద్దేశ్యంతో దీన్ని మొదలు పెట్టారు. తొలి రెండు ప్రక్రియల్లో చిత్రాల నాణ్యతను ముఖ్యంగా వాటి సాంకేతిక విలువను బట్టి నిర్ణయించగా, ఈ ప్రాజెక్టులో విలువ అధారంగా నిర్ణయిస్తారు.
పేర్కొన్న మూడు ప్రక్రియల్లో ఎంపికయ్యే ఫైళ్ళ సంఖ్య, మొత్తం ఫైళ్ళ సంఖ్యలో చాలా స్వల్ప భాగమే ఉంటాయి. అయితే, కామన్స్ లో అన్ని రకాల నాణ్యత గల ఫైళ్ళనూ అప్‌లోడు చెయ్యవచ్చు. చాలా ప్రొఫెషనల్ స్థాయి నుండి సాధారణ స్థాయి, ఔత్సాహికుల ఫైళ్ళు, చాలా తక్కువ నాణ్యత గల ఫైళ్ళ వరకూ అన్ని రకాల ఫైళ్ళూ కామన్స్‌లో ఉన్నాయి. కామన్స్ ఒక పోటీ కాదు, అదొక సేకరణ. ఫైళ్ళ సాంకేతికత, కళాత్మకతల కంటే వాటి వివరణ, వాటిని అమర్చిన విధానం, వాటి సమాచార ప్రయోజనం మొదలైనవి ఇక్కడ ముఖ్యమైనవి. నిర్దుష్ట లోపాలతో ఉన్న ఫైళ్ళను మెరుగుదల కోసం, హెచ్చరిక కోసం ట్యాగ్ చేయవచ్చు లేదా తొలగించడానికి కూడా ప్రతిపాదించవచ్చు. అయితే, ఫైళ్ళకు రేటింగు ఇచ్చే క్రమబద్ధమైన ప్రక్రియేమీ లేదు.
స్ట్రక్చర్డ్ డేటా ఆన్ కామన్స్ అనేది స్లోన్ ఫౌండేషన్ నిధులతో చేపట్టిన మూడేళ్ల సాఫ్ట్‌వేర్ డెవలప్‌మెంట్ ప్రాజెక్టు. మీడియా ఫైళ్ళ గురించిన డేటాను స్థిరంగా నిర్వహించడానికి వికీమీడియా కామన్స్ ఔత్సాహికులకు అవసరమైన మౌలిక సదుపాయాలను ఈ ప్రాజెక్టు కల్పిస్తుంది. ఈ డేటా మరింత క్రమపద్ధతిలో ఉండి, యంత్రం చదవగలిగేలా ఉంటుంది. కామన్స్ లోకి చిత్రాలను సమర్పించడాన్ని సులభతరం చేసే సాఫ్ట్‌వేర్‌ను తయారు చెయ్యడం, సవరించడం, క్రమపద్ధతిలో కూర్చడం ఈ ప్రాజెక్టు లక్ష్యం. అలాగే, కామన్స్‌లో వెతకడాన్ని, అందులోని చిత్రాలను తిరిగి వినియోగించుకోవడాన్నీ సులభతరం చెయ్యడం కూడా ఈ ప్రాజెక్టు లక్ష్యం.
"లోలికాన్" అని పిలిచే పిల్లల లైంగిక చిత్రాలను నిల్వ చేసినందుకు గాను, 2010 లో వికీమీడియా కామన్స్‌పై వికీపీడియా సహ వ్యవస్థాపకుడు లారీ సాంగర్ అమెరికా నేర పరిశోధన సంస్థ ఎఫ్ బి ఐ కి ఫిర్యాదు చేసాడు. ఇది మాధ్యమాలలో ప్రచురితమైన తరువాత, వికీమీడియా ఫౌండేషన్ వ్యవస్థాపకుడు జిమ్మీ వేల్స్, తన నిర్వాహక హోదాను వాడి, కామన్స్ సముదాయంలో చర్చించకుండా, అనేక చిత్రాలను తొలగించాడు. ఈ తొలగింపు పట్ల కామన్స్ సముదాయంలో ఎదురైన వ్యతిరేకత కారణంగా తనకున్న ఫైళ్ల తొలగింపు అనుమతులతో సహా కొన్ని అధికారాలను వేల్స్ స్వచ్ఛందంగా వదులుకున్నాడు.